กสิกรดึงเงินฝากให้ดอกเฉียด5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กสิกรไทยออกเงินฝาก 33 เดือน ให้ดอกสูงสุด 4.75%
นายกฤษฎา ล่ำซำ รองกรรมการผู้จัดการ ธนาคารกสิกรไทย เปิดเผยว่า ธนาคารได้ออกแคมเปญเงินฝากใหม่ล่าสุด เงินฝากประจำดอกเบี้ยสูงพุ่งพรวด 33 เดือน เพื่อเป็นการเพิ่มทางเลือกในการออมเงินสำหรับผู้ที่ต้องการฝากเงินระยะยาว หรือหาช่องทางการลงทุนที่มั่นคงและให้ผลตอบแทนสูง ในช่วงที่ยังไม่เห็นแนวโน้มชัดเจนว่าอัตราดอกเบี้ยจะเป็นอย่างไร 
ทั้งนี้ เงินฝากประจำดอกเบี้ยสูงพุ่งพรวด มีระยะเวลาการฝาก 33 เดือน ให้อัตราดอกเบี้ยสูงต่อเนื่องทุกๆ 3 เดือน ในรูปแบบขั้นบันได โดยเริ่มต้นเดือนที่ 13 คิดดอกเบี้ยที่ 0.75% ต่อปี เดือนที่ 46 ดอกเบี้ย 1.00% ต่อปี เดือนที่ 79 ดอกเบี้ย 1.25% ต่อปี เดือนที่ 1012 ดอกเบี้ย 1.50% ต่อปี เดือนที่ 1315 ดอกเบี้ย 1.75% ต่อปี เดือนที่ 1618 ดอกเบี้ย 2.00% ต่อปี เดือนที่ 1921 ดอกเบี้ย 2.25% ต่อปี เดือนที่ 2224 ดอกเบี้ย 2.50% ต่อปี เป็นขั้นต่อไปเรื่อยๆ เดือนที่ 2527 ดอกเบี้ย 2.75% ต่อปี เดือนที่ 2830 ดอกเบี้ย 3.75% ต่อปี และ 3 เดือนสุดท้าย คิดดอกเบี้ยที่ 4.75% ต่อปี โดยลูกค้าสามารถรับดอกเบี้ยได้ทุก 3 เดือน ผ่านบัญชีเงินฝากออมทรัพย์หรือกระแสรายวันของธนาคาร กสิกรไทยที่ผูกไว้โดยอัตโนมัติ ฝากขั้นต่ำ 1 หมื่นบาท 
นอกจากนี้ หากลูกค้ามีความจำเป็นจะต้องถอนเงินฝากก่อนครบกำหนด ยังการันตีดอกเบี้ย 0.75% ต่อปี ในทุกกรณีทั้งนี้ ธนาคารคาดหมายว่าจะได้ยอดเงินฝากรวมจากแคมเปญนี้ประมาณ 3 หมื่นล้านบาท โครงการนี้จะเริ่มตั้งแต่วันนี้ถึง 31 พ.ค. เท่านั้น